Rikos tapahtui Pohjois-Karjalan Liperissä syyskuun 29. päivä.

Tyttö oli osallistunut edellisenä iltana illanviettoon.

Hän humaltui ja pääsi yöksi keski-ikäisen miehen asuntoon.

Mies kävi tytön päälle tämän ollessa nukkumassa ja toteutti aikeensa.

Joensuun poliisi ja käräjäoikeus tutkivat syyskuun lopussa sattuneen lapsenraiskauksen poikkeuksellisen nopeasti. Sini Hollstršm

47-vuotias liperiläismies sai vastattavakseen syytteen törkeästä raiskauksesta ja törkeästä lapsen seksuaalisesta hyväksikäytöstä Pohjois-Karjalan käräjäoikeudessa.

Oikeutta käytiin suljetuin ovin uhrin suojelemiseksi. Käräjätuomari laati oikeudenkäynnistä kuitenkin erillisen julkisen selosteen.

Käräjätuomarin selosteen mukaan tyttö oli illanvieton aikana nauttinut alkoholia ja humaltunut. Syytetty oli tarjonnut hänelle yösija kodissaan.

Mies ei ollut tytölle entuudestaan täysin tuntematon henkilö.

– Asianomistaja (uhri) oli teko-olosuhteissa luottanut miehen olevan turvallinen aikuinen, kirjoittaa tuomari.

Näin ei kuitenkaan ollut, sillä kesken tytön unien mies oli käynyt asianomistajan päälle. Mies oli pitänyt uhristaan väkivaltaisesti kiinni ja tunkenut sormensa hänen sukupuolielimeensä.

Kielsi väkivallan käytön

Sukupuoliyhteys tapahtui. Asianomistaja ei voinut tekoa tiedottomuutensa ja avuttoman tilansa vuoksi vastustaa.

Syytetty käytti kiinnipitämistasoista väkivaltaa. Väkivallan ja seksuaalisen teon kohteena oli alle 16-vuotias lapsi.

Syytetty myönsi sukupuoliyhteyden tapahtuneen.

Hän kuitenkin kiisti tienneensä asianomistajan olevan nuorempi kuin 16-vuotias. Samoin hän kiisti käyttäneensä tilanteessa henkilöön kohdistuvaa väkivaltaa.

Törkeä tekomuoto ei puolustuksen mukaan täyty.

”Tiesi asianomistajan iän”

Käräjäoikeus oli asiasta toista mieltä..

–Vastaaja (syytetty) oli ryhtynyt seksuaaliseen kanssakäymiseen lapsen kanssa tilanteessa, jossa hän on tiennyt tai ainakin hänen olisi pitänyt tietää asianomistajan olleen rikoslain 20 luvussa säädetty suojaikärajaa nuorempi.

Menettely oli tahallista.

Miehen menettely täyttää sekä törkeän raiskauksen että törkeän lapsen seksuaalisen hyväksikäytön tunnusmerkit.

Syytteet on näytetty toteen asianomistajan kertomuksella, jota kertomusta tukee muu oikeudelle esitetty henkilötodistelu sekä lääketieteellinen todistelu.

Yksimielinen ratkaisu

Käräjäoikeus tuomitsi Esa Kalevi Sallisen syytteiden mukaisesti kolmen vuoden vankeusrangaistukseen.

Oikeus määräsi Sallisen vangittavaksi ja passitettavaksi Pyhäselän vankilaan. Hän oli lokakuussa vajaan kuukauden tutkintavankina, mutta vapautui ennen oikeudenkäyntiä.

Uhrilleen Sallisen tulee korvata kärsimyksestä 5000 euroa, tilapäisestä haitasta 8300 euroa, matkakuluista lääkärin ja terapiaan 294 euroa sekä asianosaiskuluina 150 euroa.

Tekojen törkeysarvioon vaikutti tekotapa, asianosaisten ikäero ja asianomistajalle aiheutunut konkreettinen vahinko. Rangaistuksen mittaamiseen vaikutti se, miten syvällisesti teolla on loukattu uhrin seksuaalista itsemääräämisoikeutta.

Käräjäoikeus käsitteli asian lautamiesmieskokoonpanolla. Ammattituomarin ohella asiaa tutki kaksi lautamiestä. Oikeuden päätös oli yksimielinen.

Tiistaina annettu tuomio ei ole lainvoimainen.